Lanzamento de disco

[miniatura|dereita|Lanzamento de disco en Atenas 1896 ([Robert Garrett, EUA, medalla de ouro).]]
O **lanzamento de disco** é unha proba do atletismo actual, onde o obxectivo é lanzar un obxecto pesado de sección circular denominado disco o máis lonxe posible. O disco tírase desde un círculo de 2,50 m de diámetro e debe aterrar dentro dun sector de ángulo de 34° 92'.

## Historia 
Existen rexistros de que esta proba se efectúa polo menos desde o século VI antes de Cristo.

### O disco 
Consérvanse algúns discos antigos e parece ser que non existía nin un peso nin unha medida estándar posto que os discos que se conservan son do máis variado en canto ao seu tamaño e peso que oscila entre os 1,3 e 4&nbsp;kg, aínda que existe un de 5,707&nbsp;kg que pode ser que fora un disco votivo sen relación coa competición.

### Zona de lanzamento 
A zona de lanzamento suponse que era moi distinta á actual, pero non se sabe con absoluta certeza pois téñense de interpretar as referencias que nos chegaron a nós tales como pinturas, estatuas etc.
Crese que a zona de lanzamento non era circular como na actualidade, senón que era un espazo limitado lateral e frontalmente,

### Técnica de lanzamento 
Coa técnica tamén hai que deducir como era a partir dos restos que nos chegaron, como o discóbolo de Mirón. Crese que a forma máis común de lanzar o disco era levantando o disco pola fronte para a continuación botar o brazo de lanzamento suxeitando o disco cara a atrás e acompañándoo co resto do corpo. A continuación avanzábase o corpo cara a adiante erguendo e soltando o brazo para efectuar o lanzamento.

## Regulamento 
dereita|miniatura|Yap Jeng Tzan no momento do lanzamento.
A atleta debe iniciar a súa actuación desde unha posición estática. Pode suxeitar o disco como queira e utilizar calquera técnica de lanzamento manual. Deberá abandonar o círculo pola metade traseira unha vez que o disco tocou o chan. Para que sexa válido o lanzamento o disco deberá caer dentro da parte interior das liñas de demarcación do sector de caída. O lanzamento mídese desde a marca máis próxima efectuada polo disco até o bordo interior da circunferencia do círculo. O atleta non pode introducir nada no círculo. Para realizar cada intento o atleta ten un minuto, normalmente cada atleta realiza tres intentos e os oito atletas con mellor marca válida, realizan outros tres intentos en orde inversa á súa mellor marca.

**Motivos de lanzamento nulo:**
* Tocar con calquera parte do corpo a parte superior do bordo metálico do círculo ou ben fóra deste.
* Saír pola parte dianteira do círculo.
* Saír do círculo antes de que se produza a caída do artefacto.
* Lanzar o artefacto fóra do sector.
* Atraso na execución do lanzamento.
* Saír polo lado do círculo

### Características do disco 
Na categoría absoluta, o peso do disco é de 2&nbsp;kg para homes e de 1&nbsp;kg para mulleres. Ten un diámetro de 219 – 221&nbsp;mm e unha anchura de 44–46&nbsp;mm na categoría masculina mentres que na feminina ten un diámetro de 180 – 182&nbsp;mm e unha anchura de 37 – 39&nbsp;mm. Non obstante, o tamaño e o peso do disco descenden en categorías inferiores de varóns: 1,5&nbsp;kg para menores (até 17 anos) 1,75&nbsp;kg para xuvenís (de 18 a 20 anos).

## Récords 
(actualizado o 23 de decembro de 2010)

## Atletas con mellores marcas mundiais 
(actualizado o 1 de agosto de 2010)

### Homes 
### Mulleres 

## Campións olímpicos 

## Campións mundiais 

## Notas 
## Véxase tamén 
### Ligazóns externas 
* Páxina oficial da IAAF